Tilefni karps þingmannsins og forseta var fyrri ræða Helga Hrafns þar sem hann gagnrýndi að taka ætti fyrir mál þjóðkirkjunnar , kirkjujarðasamkomulagið svokallaða , á þingfundi dagsins . Steingrími þótti Helgi Hrafn fara út fyrir dagskrá þingfundar með því að ræða dagskrármálið undir dagskrárliðnum fundarstjórn forseta , í stað þess að ræða það þegar málefni þjóðkirkjunnar yrðu tekin fyrir síðar á fundinum . „ Kirkjujarðasamkomulags ‚ bix ‘ “ Sagði Helgi Hrafn samninginn óheiðarlegan og til skammar að taka ætti hann til meðferðar með svo stuttum fyrirvara og svo skömmu fyrir jólafrí . Ljóst lægi fyrir að málið fengi ekki þinglega meðferð . „ Þetta mál finnst mér ótækt að taka fyrir vegna þess að þetta kirkjujarðasamkomulags ‚ bix ‘ sem heldur hérna áfram fær enga almennilega þinglega meðferð á þessum tímapunkti . “ Steingrímur J. Sigfússon , forseti Alþingis . mbl.is / Hari Samflokksmenn Helga Hrafns , Halldóra Mogensen og Björn Leví Gunnarsson , gagnrýndu að forseti hefði truflað ræðu þingmannsins og er Helgi Hrafn kom öðru sinni í pontu sagðist hann hljóta að geta mótmælt því að mál væri sett á dagskrá undir liðnum fundarstjórn forseta . Jólin notuð sem kúgunartæki „ Jólin eru enn ein tilfinningalega kúgunin til að koma hagsmunum þjóðkirkjunnar að umfram aðra trúarsöfnuði í landinu , “ sagði Helgi Hrafn . Þegar forseti útskýrði mál sitt að lokinni ræðu Helga Hrafns virtist þingmaður svo í tvígang kalla fram í fyrir forseta , sem var ekki skemmt . „ Vill háttvirtur þingmaður vinsamlegast leyfa forseta að tala . Eitt verður ekki liðið , að þingmenn grípi fram í fyrir forseta sínum , og þingfundi verður slitið ef þingmenn halda slíku áfram . “ Uppfært : Í upphaflegri frétt kom fram að Helgi Hrafn hefði sagt „ kirkjujarðasamkomulags ‚ bitch ‘ . “ Hið rétta er að hann sagði „ kirkjujarðasamkomulags ‚ bix ‘ . “ Hefur fréttin verið leiðrétt vegna þessa . Beðist er velvirðingar á mistökunum .